2. Langham igehirdető műhely, 2018

*„Az igazi igehirdetés hidat ver a Biblia világa és a mai világ közt tátongó szakadék fölé, és egyszerre gyökerezik mindkettőben.” (John Stott)*

**Időpont**: 2018.03.07-10. (szerda-szombat). Akik a 2017-es műhelyen nem vettek részt, azokat 2018.03.05-06-ra (hétfő-kedd) várjuk „pótműhelyre”, amit Harmathy Ágó fog vezetni, ez utóbbi hétfőn reggel 10 órakor kezdődik.

**Hely**: Soli Deo Gloria református konferenciaközpont (Balatonszárszó, Csárda utca 41.)

A konferencia nyelve a magyar lesz.

[www.sdghotel.hu](http://www.sdghotel.hu/)

**Érkezés**: márc. 6, 17 óráig (a pótműhely esetében márc. 4, 17 óráig)

**Távozás**: márc. 10.-én ebéd után

Isten Igéje élő és ható, és Isten Szentlelke Igéje révén végzi láthatatlan, de biztos munkáját. De hogyan hirdessük? Hogyan értelmezzük Isten Igéjét? Hogyan prédikáljunk különböző bibliai műfajokról?

* Elbeszélés
* Példázat
* Prófécia
* Apokaliptika
* Zsoltár
* Törvény

Együtt tanulmányozzuk Isten Igéjét, hogy a szövegtől az igehirdetésig, a Biblia világától a mi világunkig eljussunk.

A John Stott alapította Langham Preaching ([www.langham.org](file:///C%3A%5CUsers%5Chegyesi.beata%5CDownloads%5Cwww.langham.org)) támogatásával és vezetésével ez egy 3-éves képzés első szemináriuma lesz, amelyet Mark Meynell (UK) fog vezetni. Évi 1 műhelyt tervezünk 3 éven át, melyek munkája egymásra épül. Ezeken tanulni fogunk arról, hogyan prédikáljunk az Ó- és Újszövetségről, a különböző bibliai műfajokról.

Ha szeretnéd elsajátítani a „Biblia-tanulmányozó” igehirdetést (*expository preaching*) ökumenikus környezetben, vagy ha szeretnél jobb igehirdető lenni, szeretettel várunk.

**Jelentkezési határidő**: 2017. november 30.

**Részvételi díj a református résztvevők számára**: 5.000.- Ft, mely átutalással fizetendő a **Magyarországi Református Egyház bankszámlaszámára: 11100104-19024048-36000001.**

A megjegyzés rovatban kérjük feltüntetni: név, igehirdető műhely

**Jelentkezni a mellékelt űrlap kitöltésével lehet.** A kitöltött jelentkezési lapot a lap alján megadott elérhetőségekre várjuk vissza.

Ha telefonon szeretnél érdeklődni, a következő számon tudunk tájékoztatást adni:

+36(1)343 7870 117-es mellék / MRE Missziói Iroda